tartuNLP/wikipedia-smugri-20251201 huggingface dataset:
Amiga 2000

Commodore Amiga 2000 (A2000) -tietokone oli Amiga-malliston lippulaiva julkaisuhetkellään vuonna 1987. Se julkistettiin samaan aikaan kuin kuluttajamalliksi suunnattu Amiga 500.
Mallin suunnittelusta oli vastuussa Dave Haynie.
Amiga 2000 on teknisiltä ominaisuuksiltaan hyvin samankaltainen A500:n kanssa. Suurimpana erona on A2000:n viisi Zorro-laajennusporttia, 2 16-bittistä ISA-liitäntää, 2 8-bittistä ISA-liitäntää, keskussuorittimen päivityskorttipaikka, patterivarmistettu kello sekä 9 megatavuun asti laajennettavissa oleva RAM-muisti. RAM-muistia oli A2000:ssa valmiina yksi megatavu, Amiga 500:ssa 512 kilotavua. Amiga 2000:ssa on PC-koneiden tapaan työpöytäkotelo ja erillinen näppäimistö toisin kuin kuluttajamallin Amigoissa, joissa tietokone ja näppäimistö ovat samassa kotelossa. Muutoin kone on arkkitehtuuriltaan samanlainen kuin Amiga 500.
Commodore UK myi A1500-nimellä mallia, joka oli muuten samanlainen kuin A2000, mutta siinä oli kaksi levykeasemaa. A1500:ssa RAM-muistia ei ollut jaettu erikseen chip-RAMiin ja lisämuistiin, vaan koko megatavu oli chip-muistia (jumppereita vaihdettu).
Amiga 2500 oli Amiga 2000:sta laajennettu malli, joka säilyi Video Toaster -käytössä uudempien mallien julkaisun jälkeenkin.
Malleja.
Eri malliversiota:
Tekniset yksityiskohdat.
Tekniset ominaisuudet:
Giotto (luotain)

Giotto oli ESAn komeettaluotain. Se laukaistiin 2. heinäkuuta 1985. Se ohitti 13. maaliskuuta 1986 Halleyn komeetan 596 kilometrin etäisyydeltä. Niiden välinen keskinäinen nopeus oli 68 km/s. 
Giotto oli toimintakunnossa komeetan ohilennon jälkeen. Se pantiin niin kutsutuille talviunille. 1990-luvulla se käynnistettiin uudestaan, ja se ohitti 10. heinäkuuta 1990 komeetta Grigg-Skjellerupin 200 kilometrin etäisyydeltä. Tässä vaiheessa luotaimen kamera ei enää toiminut.
Luotain sai nimensä keskiaikaisen italialaisen taidemaalarin Giotto di Bondonen mukaan. Hänen näkyy Betlehemin tähti komeettana. Maalari ilmeisesti näki Halleyn komeetan vuonna 1301. 
Luotaimessa oli muun muassa kamera, pölyilmaisin ja spektrometri.
Double Star

Double Star on Kiinan kansantasavallan tiedesatelliittipari, johon ESA osallistui toimittamalla siihen tieteellisiä laitteita. Se tutkii Maan magnetosfääriä.
Satelliitit.
"Ekvaattorin tasossa lentävä" TC-1-satelliitti laukaistiin Kiinasta 29. joulukuuta 2003 elliptiselle radalle, jonka perigeum on 550 km ja apogeum on 66 970 km. Ratatason kaltevuus on 28,5 astetta. Se tutkii Maan magnetosfäärin pyrstöä.
Naparadalla lentävä TC-2 laukaistiin Kiinasta 25. heinäkuuta 2004. Se tutkii napoja ja revontulien muodostumista. Sen perigeum on 700 km ja apogeum 39 000 km.
Amiga 500

Amiga 500 (A500) on Commodoren julkaisema kotitietokone, joka oli Amiga-tietokoneiden kuluttajamalli, toisin kuin ammattilaiskäyttöön suunnattu Amiga 2000. Koneet julkaistiin vuonna 1987 ja A500 kilpailikin Atarin 520ST:n kanssa markkinoiden johtopaikasta.
Teknisesti Amiga 500 on lähes sama kuin ensimmäinen malli, Amiga 1000. Mukana tulevan RAM-muistin määrä on nostettu 512 kilotavuun ja käyttöjärjestelmän "kickstart"-osio on siirretty erilliseltä levykkeeltä ROMiin. Koska laajennusportin paikkaa on muutettu radikaalisti, koneissa ei yleensä toimi samat laajennusosat.
A500 edusti "kaikki yhdessä" -kotelosuunnittelua, jota oli käytetty myös Commodore 64- ja 128-malleissa. Muisti oli laajennettavissa sisäisesti megatavuun (A501) ja ulkoisesti jopa yhdeksään.
Mallin pääkehittäjät olivat George Robbins ja Bob Welland, joiden kehityksen tavoitteena oli laskea hintaa. Virtalähteestä ja TV-modulaattorista tehtiin ulkoiset komponentit.
Tekniset tiedot.
Tekniset ominaisuudet:
Lisälaitteet.
Yleisimpiä lisälaitteita laajennusportteihin:
Käyttöjärjestelmä.
AmigaOS-versiot A500-malleissa ovat:
Steeniläisyys

Steeniläisyys oli pieni lestadiolainen suuntaus, joka syntyi Ruotsin Lapissa leeviläisyyden hajaannuksessa vuonna 1977. Steeniläisyyten meni kaikki USA:n ja Norjan leeviläiset lukuun ottamatta yhtä naishenkilöä, sekä lisäksi pieni osa Ruotsin ja Suomen leeviläisistä. Steeniläisyys sai nimensä ruotsalaisen saarnaajan Sten Johanssonin mukaan. Kannattajia oli vuonna 2000 arviolta 20 lähinnä vain Suomessa. Steeniläisiä oli siis jo vuonna 2000 paljon vähemmän kuin mitä on "virallinen" uskonnollisen ryhmän minimijäsenmäärä eli 25 henkilöä. Steeniläisyyttä ei pidä sekoittaa sveeniläisyyteen (GALC), joka on töröläläisyydestä erkaantunut pieni lestadiolaisryhmä USA:ssa.
Steeniläisillä on ollut Suomessa yhdistys nimeltä "Hämeenseudun Vanha-Laestadiolais-Kristillinen yhdistys".
Vuonna 1979 Steeniläisyydestä erkani niskalaisuus-niminen ryhmä, joka sai kannatusta USA:ssa ja Norjassa. Niskalaisuus sai nimensä USA:laisen saarnaajan Ralph Niskan mukaan. Norjassa niskalaisuuteen meni mm saarnaaja Thoralf Jensen. Niskalaisten määrä lienee nykyään alle 25 henkilöä tai ryhmä saattaa olla jopa kokonaan lakannut olemasta, sillä professori Jouko Talonen ei maininnut niskalaisuutta lainkaan tutkimuksessaan lestadiolaisryhmien luettelossa vuonna 2001.
Nils Wiklund

Nils Wiklund (1732 Alakainuu – 6. syyskuuta 1785 Alatornio) oli pappi ja herätyssaarnaaja. 
Wiklund oli talonpoikaisesta kodista, mutta valmistui papiksi Uppsalassa 1756. Vuonna 1765 hänestä tuli kirkkoherra Isak Grapen apulainen Ylitorniolle. Siellä hän sai aikaan herätysliikkeen, joka on hänen mukaansa on nimetty viklundilaisuudeksi ja johon kuuluivat muun muassa vahvat hurmossaarnat. Vuonna 1779 Wiklund menetti papin paikkansa ja hänet tuomittiin sakkoihin. Hän lähti kuitenkin esittämään asiaansa ja puolustautumaan Ruotsin kuninkaalle Tukholmaan. Matkalla hän koki hengellisen uudelleenheräyksen tavattuaan herrnhutilaisia. Wiklundin jälkeensä jättämä kirjallinen esitys "Yhden Suuren, mutta armoitetun Syndisen juttelemus Itsestänsä" ilmentääkin juuri herrnhutilaisia vaikutteita. 
Vuonna 1779 hän sai papin virkansa takaisin ja tuli 1781 nimitetyksi Alatornion kappalaiseksi. 
Wiklundin puoliso vuodesta 1785 oli Barbara Margareta Thurdfjaell, joka oli aiemmin ollut naimisissa kirkkoherra Nils Graanin kanssa.
Amiga CD32

Amiga CD32 oli 32-bittinen CD-ROM-pohjainen pelikonsoli. 
Konsoli julkaistiin Isossa-Britanniassa 14. syyskuuta 1993. Konsolia markkinoitiin ensimmäisenä 32-bittisenä konsolina, mutta FM Towns Marty oli julkaistu Japanissa aiemmin.
Konsoli myi hyvin Euroopassa, mutta Sega Saturnin ja PlayStationin hype tyrmäsi Commodoren aikeet maailmanlaajuiselle julkaisulle. 24. huhtikuuta 1994 Commodore päätyi konkurssiin ja Filippiinien hallitus takavarikoi toimittamattomat konsolit maksuksi tehtaiden käytöstä.
Samaan aikaan markkinoilla oli muitakin uutta CD-ROM:ia käyttäviä pelikonsoleita: 3DO, Atari Jaguar, Sega Mega-CD.
Ominaisuudet.
CD32 pohjautuu Amiga 1200 -tietokoneeseen ilman näppäimistöä ja siinä on CD-ROM-asema levykeaseman tilalla. Vähemmän itsestäänselvä ominaisuus oli Akiko-piirin lisäys 1200:n piirisarjaan. Akiko-piirin täydet ominaisuudet eivät ole täysin selvillä, mutta sen pääominaisuus on "chunky to planar" -muunnos laitteistolla jotta suoritinaikaa ei kulu siihen. Muunnos laitteistolla oli hyödyksi 3D-grafiikkaa käyttävissä peleissä.
Ohjaimessa oli kuusi toimintonappia.
CD-ROM-asema oli suunniteltu siirtämään 300 kilotavua sekunnissa, joka oli nopeammin kuin CDTV:ssä tai Fujitsu FM Towns -tietokoneessa. CD-ROM-aseman käyttö oli kuitenkin nopeampaa kuin levykkeiden käyttö ja eliminoi levykkeiden vaihdon. Tallennusta varten oli sisäinen Flash-muisti.
Konsolissa oli S-video-portti paremmalle kuvanlaadulle kuin komposiitti/RF-signaalia käyttäen (jota SNES ja Mega Drive käyttivät). Lisäksi oli kaksi 9-pinnistä joypad-liitintä, joihin voitiin kytkeä Amiga-yhteensopivia ohjaimia, mukaan lukien hiiriä. Konsolissa oli myös liitäntä Amiga 4000:n näppäimistölle.
Laajennusta varten konsolissa oli erillinen laajennuspaikka, johon sai FMV-laajennuksen Video CD:n toistamiseen. Laajennuspaikkaan suunniteltiin myös muita kortteja, jolla saisi lisää muistia, nopeamman prosessorin ja kiintolevyn.
Tekniset yksityiskohdat.
CD32:sta pystyttiin laajentamaan muun muassa seuraavilla laitteilla:
Nämä laitteet mahdollistivat mm. levykeaseman, kiintolevyn ja näppäimistön käyttämisen. Amiga CD32 pystyttiin siis muuttamaan Amiga 1200:aa vastaavaksi paitsi Commodoren valmistamilla, myös kolmannen osapuolen lisälaitteilla.
Pelit.
Laitteelle julkaistiin muun muassa suomalaisen Bloodhousen "Super Stardust", sekä pelejä kuten "Microcosm" ja "Liberation: Captive 2".
Konsolille julkaistiin yli 170 peliä.
Vastaanotto.
Commodore markkinoi CD32:ta vuokraamalla mainostaulun Segan Euroopan-päämajan edestä ja ilmoittamalla taululla, että Segalla kestäisi ikuisuus tulla yhtä hyväksi. Tämä oli viittaus Segan kilpailevaan Sega Mega-CD -laitteeseen.
Konsoli ei kiinnostanut paljoa Yhdysvalloissa. Euroopassa ja etenkin Britanniassa sekä Saksassa konsolilla oli parempi vastaanotto.
WMAP

WMAP () on NASAn ja Princetonin yliopiston satelliitti, joka mittaa 2,73 kelvinin kosmisen mikroaaltotaustasäteilyn epätasaisuutta, josta voidaan päätellä maailmankaikkeuden kehityksen tila n. 370 000 vuotta alkuräjähdyksen jälkeen.
WMAP laukaistiin 30. kesäkuuta 2001 Delta II -kantoraketilla. Se ohjattiin kiertämään Maan ja Auringon vetovoimien muodostamaa Lagrangen toista pistettä (L2). WMAPin oli alustavasti määrä suorittaa mittauksia kaksi vuotta, mutta tehtävää jatkettiin kahdella vuodella.
Vuonna 2009 laukaistu Euroopan avaruusjärjestön Planck-satelliitti on WMAPin seuraaja.
Amiga 2500

Amiga 2500 (A2500) oli laajennettu versio Commodoren Amiga 2000:sta. Toisin kuin uudemmat Amiga 3000:t, jotka pohjautuivat täysin uuteen suunnitteluun, Amiga 2500 oli uudelleen nimetty Amiga 2000 varustettuna tehdasasennetulla Motorola 68020- tai Motorola 68030 -pohjaisella laajennuskortilla. Koneissa käytettyjä suoritinlaajennuskortteja, joissa nopeamman 32-bittisen pääsuorittimen lisäksi oli myös matematiikkasuoritin ja 32-bittistä muistia, myytiin myös erikseen Amiga 2000:lle nimillä Commodore A2620 ja Commodore A2630.
A2500:ssa oli täten käyttämätön Motorola 68000 emolevyllä ja sen vuoksi rakennuskustannuksiltaan halvempia versioita suunniteltiin, mutta ne eivät päässeet prototyyppiastetta pidemmälle. Koska A2500 ei ollut täysin 32-bittinen tietokone, sen suorituskyky oli hitaampaa verrattaen samalla kellotaajuudella toimivaan Amiga 3000:een.
Amiga 2500 säilyi tuotannossa A3000:n julkaisun jälkeenkin, koska alkuperäinen Video Toaster -videoeditointikortti ei mahtunut muokkaamattomaan A3000:n koteloon. Video Toaster 4000:n ilmestymiseen asti A2500 oli nopein ohjelmiston käytössä oleva tietokone.
A2500UX.
A2500UX oli Amiga 2500:n versio, jossa mukana tuli Amiga UNIX (AMIX) käyttöjärjestelmä.
Claddagh

Claddagh-sormus on ystävyyttä ilmaiseva irlantilainen sormus, joka on lähtöisin Galwayn kaupungin ulkopuolella sijainneesta Claddaghin ( ’ranta’) kylästä. Claddagh-sormuksessa on kaksi kättä, jotka pitelevät sydäntä ja sydämen päällä on kruunu. Claddaghissa käytetyt elementit symboloivat rakkautta (sydän), ystävyyttä (kädet) ja uskollisuutta (kruunu). Sormusta ei saa ostaa itselleen, vaan se pitää saada lahjana.
Claddagh-sormuksia käytetään usein ystäväsormuksina, mutta ne ovat usein käytettyjä myös kihla- ja vihkisormuksina. Irlannissa, Amerikassa ja muissa maissa Claddagh annetaan äidiltä tyttärelle tai isöäidiltä lapsenlapselle.
Sormuksen merkitys riippuu sen asennosta:
Amiga 3000

Amiga 3000 ("A3000") oli Commodoren valmistama henkilökohtainen tietokone, joka julkistettiin vuonna 1990.
Amiga 3000 tuli pöytäkotelossa erillisellä näppäimistöllä varustettuna.
Teknisiä yksityiskohtia.
Koneen "Fast"-muistia pystyttiin laajentamaan lisäämällä ZIP DRAM -piirejä.
Laajennettua versiota AGA-piirisarjalla ja AT&amp;T:n DSP-piirillä tuotettiin prototyyppiasteelle saakka, muttei sitä koskaan julkaistu. Sen sijaan Commodore korvasi A3000:n Amiga 4000:lla.
Koneesta oli kahta eri mallia: 
Amiga 3000UX.
Amiga 3000UX on Amiga-tietokoneperheen malli, jossa oli Commodore Amiga Unix asennettuna käyttöjärjestelmäksi AmigaOS:n sijasta. Mukana tuli myös Commodore 3070 -nauha-asema ja A2410 grafiikkakortti.
Amiga Unix ei ollut tyypillinen Unix-klooni, vaan täysi porttaus AT&amp;T:n Unix System V Release 4:stä. Eräässä vaiheessa Sun Microsystems lähestyi Commodorea valmistaakseen A3000UX:n lisenssillä, halvemmaksi vaihtoehdoksi Sunin omille ammattilaistason työasemille.
Kaikkien odotusten vastaisesti tarjous hylättiin ja muun muassa tämä onkin johtanut arveluihin, että Amiga olisi menestynyt ensimmäisiä mallejaan pidemmälle ilman Commodoren johtoa.
Amiga 3000T.
Amiga 3000T on torniversio Commodore Amiga 3000:sta. Vaikkakin teknisesti täysin samankaltainen, se tuli suurehkossa metallisessa tornikotelossa, jossa oli suuresti laajennusvaraa. Prototyyppivaiheessa malli tunnettiin nimellä Amiga 3500.
Määrällisesti tätä mallia ei valmistettu kovin monta, sillä 3000T-koneet olivat perin kalliita valmistaa.
Tästä variantista valmistettiin myös kahta eri mallia:
Itämaa

Itämaa () oli nykyisen eteläisen Suomen aluetta tarkoittanut ruotsalaisten käyttämä nimitys, joka esiintyy keskiaikaisissa asiakirjoissa noin vuosina 1350–1470. Tätä ennen he käyttivät alueesta monikollista nimitystä "itämaat".
Itämaahan kuuluivat ne Pohjanlahden itäpuoliset Ruotsin valtakunnan alueet, jotka jäivät Norlannin eteläpuolelle. Ruotsille kuuluneet Pohjanmaan pohjoiset osat olivat Norlantia, eivät Itämaata. Itämaa ei ollut hallinnollinen kokonaisuus, vaan kyseessä oli maantieteellinen yhteisnimitys valtakunnan itäisille linnalääneille.
1300-luvun alkupuolella, kun Ruotsin kuninkaan valta oli heikentynyt, Pohjanlahden itäpuoliset alueet olivat jonkin aikaa käytännössä jakautuneina kahteen hallinnolliseen piiriin. Turun ja muiden läntisten linnaläänien asioita hoiti varsin itsenäisesti Turun linnan päällikkö eli ”Suomen päämies” (lat. "capitaneus Finlandiae") ja vastaavasti Viipurin linnaläänin asioita Viipurin linnan päällikkö. Täysi-ikäistyttyään kuningas Maunu Eerikinpoika ryhtyi lujittamaan kuninkaan valtaa. Hän nimitti 8. syyskuuta 1340 edellä mainittujen kahden valtapiirin käskynhaltijaksi suosikkinsa Dan Niilonpojan, ja tällöin käytettiin koko alueesta ruotsinkielistä nimitystä "Österland".
1400-luvulta lähtien nimi "Finland" (Suomi), joka oli siihen saakka tarkoittanut vain Varsinais-Suomea, laajeni merkitykseltään ja syrjäytti nimityksen Itämaa.
Esimerkiksi Mikael Agricola, sen sijaan että olisi kirjoittanut ”Itämaasta”, käytti vuonna 1548 nimeä "Suomi" rinnan sekä vanhassa että uudessa merkityksessä: ”Sille echke teme coco Somen Makunda ombi yxi Hijppakunda [uudempi merkitys!] nin se quitengin Seitzemen Päruchtinan Länein iaetan ninquin Jacobus Zeiglerus Landanus kirioittapi. Joista se Ensimeinen ia ylimeine' ombi se Etele ia pohia Some [so. Varsinais-Suomen etelä- ja pohjoisosa; vanhempi merkitys!].”
Amiga 600

Amiga 600 ("A600") on Amiga-perheen kotitietokone, joka julkaistiin maaliskuussa 1992.
Mallin oli tarkoitus olla halvempi versio A500+:sta nimellä A300, mutta päättyi olemaan kalliimpi korvaaja sille.
Commodore julkaisi tietokoneen jota asiakkaat eivät halunneet ja korvasi sillä mallin 500-sarjan mallit, joita asiakkaat olisivat halunneet ostaa. Samaan aikaan kaivatut prosessoripäivitykset jäivät kolmansien osapuolien kuten M-Tec:n vastuulle. Myöhempien aikojen Amiga-harrastajien keskuudessa koneella on kuitenkin nähty arvoa esimerkiksi kätevän kokonsa ja Amiga 500:aa helpomman laajennettavuutensa takia.
Tekniikka.
Tietokone perustui samalle aiemmissa malleissa käytetylle Motorola 68000 -prosessorille. Tietokoneessa on ECS-piirisarja ja valmistuksessa on käytetty pintaliitoskomponentteja.
Amiga 600:n mukana tuli uudempi Kickstart/Workbench 2.0 AmigaOS-käyttöjärjestelmä, joka oli käyttäjäystävällisempi kuin vanhemmat versiot. Se tarkoitettiin halvaksi kuluttajamalliksi, kun taas ammattilaiskäyttöön Commodorella oli Amiga 3000. Se kuitenkin jäi kaupallisesti epäonnistuneeksi välimalliksi A500:n ja A1200:n välissä.
Mallissa oli uutena asiana PCMCIA-korttipaikka sekä sisäinen IDE-väylän tuki. Amiga 600:n on kehitetty adaptereja, joilla voi kätevästi siirtää tietoa flash-muistikorttien avulla esimerkiksi PC:n ja Amigan välillä sekä adaptereja, joilla flash-muistikorttia voi käyttää kovalevynä.
Huomattavin asia Amiga 600:ssa on sen koko, koska näppäimistöstä puuttui numeronäppäimistö, kone itsessään oli puristettu erittäin pieneen kokoon ja se painoi alle 3 kiloa. Sisäisellä 2,5 tuuman kiintolevyllä varustettu mallia (Amiga 600HD) myytiin miltei tuplahinnalla tavalliseen malliin verrattuna. Ulkoisesti se erosi kiintolevyttömästä mallista valkoisemmalla ulkokuorellaan.
Yhteensopivuus.
Numeronäppäimistön puuttumisen vuoksi mallissa oli yhteensopivuusongelmia eräissä ohjelmissa kuten lentosimulaattoreissa ja taulukkolaskentaohjelmissa.
Lisäksi sisäinen laajennuspaikka oli erilainen ja ei ollut yhteensopiva muiden mallien kanssa.
Yleisimpien OCS/ECS Amiga -mallien ohjelmien, pelien, demojen toimivuus Amiga 600:ssa on melko satunnaista. Noin kolmasosa Amiga 500:n peleistä ja demoista ei toimi suoraan Amiga 600:ssa. Tätä voidaan auttaa ohjelmat kovalevyltä käynnistävällä WHDload -ohjelmalla, joka kuitenkin vaatii kunnolla toimiakseen useita megoja lisättyä fast-muistia. Apua tuo myös vanhemman Kickstart-version 1.3 lataava Relokick -ohjelma.
Ohjelmisto.
Alun perin tietokoneen mukana tuli suosittu peli Lemmings ja aikaisekseen edistynyt piirto-ohjelma "Deluxe Paint 3" (Electronic Arts). Myöhemmin pelipakettia päivitettiin muun muassa "Zooliin" ja "Pinball Dreamsiin".
Tekniset yksityiskohdat.
Tietokoneen tekniset tiedot:
Amiga 1200

Amiga 1200 ("A1200") oli Commodoren kotimarkkinoille suunnattu kolmannen sukupolven Amiga-tietokone. Se julkaistiin lokakuussa 1992, 399 punnan hintaan Isossa-Britanniassa ja 599 dollarin hintaan Yhdysvalloissa.
Edeltäjiensä tapaan (Amiga 500, Amiga 600) A1200:n keskusyksikössä oli sisäänrakennettuna näppäimistö ja levykeasema. Mukana tuli 2 megatavua keskusmuistia, Commodoren kolmannen sukupolven piirisarja, AGA-piirisarja (Advanced Graphics Architecture) ja AmigaOS 3.0 -käyttöjärjestelmä. Suorittimena toimi 32-bittinen Motorolan MC68EC020 CISC-suoritin (68020 24-bittisellä muistiosoituksella) 14 MHz:n taajuudella. Laajennusta varten A1200:ssa oli muisti-/suoritinliitin, ns. kelloportti ja PCMCIA-portti.
Koska keskusyksikön ns. chip-muisti jaettiin suorittimen, video- ja äänipiirien kesken, muistin lisääminen yli kahden megatavun (eli ns. fast-muisti) kasvatti suuresti A1200:n nopeutta. Tietokonetta nopeuttavia kolmannen osapuolen turbokortteja tuli pian saataville (mm. Motorolan 68020-, 68030-, 68040-, 68060- ja myöhemmin PowerPC-suorittimilla varustettuja). Monet aktiivikäyttäjät ovatkin varustaneet omat Amiga 1200 -koneensa tornikoteloilla, turbokorteilla, PCMCIA-verkkokorteilla, SCSI-ohjaimilla, PCI-väyläkorteilla ja niihin kytkettävillä PCI-näytönohjaimilla, verkkokorteilla, äänikorteilla, televisiokorteilla ja USB-ohjaimilla.
Toisin kuin A500 ja A600, jotka olivat pieniä päivityksiä vuonna 1985 julkaistuun alkuperäiseen Amiga 1000:een, Amiga 1200 oli merkittävä askel eteenpäin, sillä siinä oli nelinkertaisesti enemmän suoritintehoa ja suuresti paremmat graafiset ominaisuudet. Amiga 1200:n perusmallissa ei tosin ollut lainkaan Fast-muistia, mikä heikensi potentiaalista suorituskykyä pahoin. Fast-lisämuistin hankkimisesta tulikin eräänlainen välttämättömyys A1200-käyttäjien keskuudessa. A1200 menestyi varsin hyvin, vaikkei yhtä hyvin kuin A500. A1200 on nykyään suosituin Amiga-malli niiden harrastajien joukossa, jotka eivät vain pelaa pelejä. A1200 julkaistiin aikana, jolloin PC:t olivat jo selvästi lujittamassa asemaansa kotitietokoneiden käyttäjien parissa.
Vaikkakin Amiga 1200:n graafiset ominaisuudet pärjäsivät verrattuna Intelin 386-, 486- ja Pentium-pohjaisiin PC-koneisiin, monissa PC-klooneissa oli enemmän suoritintehoa ja monin verroin enemmän ohjelmia. PC-tietokoneiden osien suuresta tuotannosta ja siitä seuraavasta yksikköhintojen putoamisesta johtuen ei ollut enää helppoa valmistaa huokeita ja PC:lle tehokkuudessa pärjääviä tietokoneita, kuten vielä Amiga 500:n ilmestymisen aikoihin. A1200:lle julkaistiin lopulta PCI-väyläkortti, jonka avulla tornikotelossa olevaan A1200:n pystyi kytkemään tavallisia halpoja ja yleisiä PCI-kortteja. Tämä paransi A1200:n laajennettavuutta ja käytettävyyttä huomattavasti. Vaikkei Commodore koskaan julkaissut mitään virallisia tietoja myyntiluvuista, on arvioitu että Commodore myi hivenen alle miljoona laitetta maailmanlaajuisesti ennen ajautumistaan konkurssiin huhtikuussa 1994.
A1200 tuli uudelleen myyntiin 1995, kun Amigan rippeet oli myyty Escomille, mutta uudet yksiköt olivat yhä samanhintaisia kuin vuonna 1992.
Teknisiä yksityiskohtia.
Tekniset ominaisuudet:
Helvetistä

Helvetistä ("From Hell") on Alan Mooren käsikirjoittama ja Eddie Cambellin piirtämä laaja sarjakuvaromaani, joka kertoo yhden version Viiltäjä-Jackin tarinasta. Faktaa ja fiktiota sekoittava 16-osainen teos julkaistiin alun perin vuosina 1991–1996. Like julkaisi vuosina 1994–1997 tarinan suomennoksen, joka ilmestyi viitenä niteenä. Sarjakuvaa täydentävä sarjakuvamuotoinen essee "From Hell: The Dance of the Gull-Catchers" julkaistiin 1998; sitä ei ole suomennettu.
"Helvetistä"-sarjakuvan lähtökohtana on Stephen Knightin 1980-luvun alussa esittämä salaliittoteoria. Tämän teorian mukaan viiltäjämurhien syynä oli prinssi Albert Viktorin avioton lapsi, jolla murhien uhriksi joutuneet seksityöntekijät olivat yrittäneet kiristää kuningashuonetta lähellä ollutta taiteilija Walter Sickertiä. Moore on kiistänyt uskovansa teoriaan itse, mutta hän on katsonut sen tarjoavan hyvän lähtökohdan tarinalle. "Helvetistä" on monisyinen ja pikkutarkka kuvaus viktoriaanisesta Lontoosta. Se yhdistelee Viiltäjä-Jackin tarinaan politiikkaa, mytologiaa ja Lontoon historiaa. 
Vuonna 2001 ilmestynyt Hollywood-elokuva "From Hell" perustuu osittain sarjakuvaan, mutta sitä on syytetty sarjakuvaromaanin pinnallistamisesta yksinkertaiseksi "kuka sen teki" -salapoliisikertomukseksi. 
Sarjakuvamuotoisessa esseessä "The Dance of the Gull-catchers" Alan Moore analysoi ironiseen sävyyn erilaisia Viiltäjä-Jack-teorioita, myös edellä mainittua Stephen Knightin teoriaa. Essee sisältyy liitteenä joihinkin "Helvetistä"-romaanin englanninkielisiin laitoksiin.
Tarina.
Mooren versio Viiltäjä-Jackista ei ole murhamysteerio. Tekijä ja hänen näkyvin motiivinsa paljastetaan jo varhaisessa vaiheessa. Tappaja on kuninkaallinen lääkäri Sir William Withey Gull, joka kuningatar Viktorian käskystä raivaa tieltä prinssi Albert Viktorin salaisesta lapsesta tietävät seksityöntekijät. Gullin perimmäiset motiivit ovat kuitenkin toiset: murhat muodostavat hänen mielessään okkultistisen rituaalin, jonka alttarina toimii koko viktoriaaninen Lontoo. Gull uskoo että naiset hallitsivat kerran miehiä ja irrationaalinen, dionyysinen vietti hallitsi samalla rationaalista mieltä. Gull uskoo miesten ja rationaalisuuden kahlinneen naiset ja dionyysisyyden erilaisiin symboleihin. Symboliverkosto tarvitsee kuitenkin Gullin mielestä vahvistamista, jota edustavat Whitechapelin murhat.
Yleisemmällä tasolla Moore kuvaa viktoriaanisen yhteiskunnan epätasa-arvoa asettamalla vastakkain yhtäällä Gullin edustamat vauraat piirit ja toisaalla seksityöntekijät sekä muun Itä-Lontoon köyhälistön. 
Tarinassa esiintyviä todellisia henkilöitä ovat Viiltäjä-Jack-tapauksiin välittömästi liittyvien hahmojen ohella muun muassa Joseph Merrick (elefanttimies), Oscar Wilde, W. B. Yeats ja poikaikäinen Aleister Crowley.
Amiga 4000

Amiga 4000 ("A4000") oli Commodoren valmistama henkilökohtainen tietokone, Amiga 2000:n ja Amiga 3000:n seuraaja.
Toisin kuin aikaisemmissa Amiga-koneissa, varhaisissa A4000-koneissa suoritin kytkettiin emolevyyn erillisellä tytärkortilla, jolla sijaitsi suoritinkanta. Emolevyllä ei ollut suoritinta lainkaan. Myöhemmissä koneissa juotettiin suorittimet säästösyistä suoraan emolevylle.
A4000 tuli alun perin valkoisessa pöytäkotelossa, erillisellä näppäimistöllä varustettuna. Koneesta valmistettiin myös pieniä määriä tornikoteloversiota. Amiga 4000 käytti Motorolan 68040- tai 63030-suoritinta sekä AGA-grafiikkapiiriä.
Teknisiä yksityiskohtia.
Teknisiä ominaisuuksia:
Amiga 4000T.
Amiga 4000:n torniversio oli ainoa Amiga, joka sisälsi sekä SCSI- että IDE-väylät sisäänrakennettuna. Molempien ajureiden sisällyttäminen ROMiin vaati osan käyttöjärjestelmän siirtämistä ja siten A4000T onkin ainoa kone, jolla on codice_1-tiedosto varastoituina levyllä. Se on myös Amigoista ainoa, joka käytti PC -yhteensopivien tyylistä emolevymuotoilua ja ensimmäinen (ja ainut) joka käytti litium-ioni-varmennusparistoa nikkeli-kadmiumin sijasta. Varmennusparisto on myös samalla yksi yleisimmistä ongelmista ikääntyvien A4000-koneiden parissa: sillä on tapana ajan myötä vuotaa. Vuotava aines on jossain määrin syövyttävää ja voi mahdollisesti vahingoittaa emolevyä.
Tämä oli Commodoren viimeisin isossa kotelossa myytävä kone. Vain muutamia satoja kappaleita 4000T-mallia valmistettiin ennen kuin Commodore ajautui konkurssiin. 4000T-mallin tuotanto aloitettiin uudelleen, kun Escom osti Commodoren rippeet. Escomin valmistamissa koneissa oli pieniä eroja vanhempaan malliin verrattuna, muun muassa HD-levykeaseman korvaaminen DD-mallilla.
Tux

Tux on Linux-käyttöjärjestelmän maskotti. Ajatus pingviinistä Linuxin maskottina tuli Linus Torvaldsilta. Tuxin loi Larry Ewing Linuxin logokilpailuun GIMP-kuvankäsittelyohjelmaa käyttäen vuonna 1996. Tux on nykyään erittäin laajalti tunnistettu maskotti, ja myynnissä on useita erilaisia Tuxin sisältäviä tuotteita, kuten esimerkiksi kahvikuppeja, t-paitoja ja pehmoleluja. Myös monet pelit, etenkin Linuxille tehdyt, käyttävät Tuxia tai muita pingviinejä pelihahmona.
Erään oletuksen mukaan Tuxin nimi tulee sanoista Torvalds UniX. Toinen selitys on, että pingviinit näyttävät siltä kuin olisivat pukeutuneet smokkiin (englanniksi "tuxedo").
Ruhrin alue

Ruhrin alue (, puhekielessä "Ruhrpott" tai lyhyemmin vain "Pott") on konurbaatio Nordrhein-Westfalenin osavaltiossa Saksan liittotasavallassa. Siihen kuuluu useita teollisuuskaupunkeja alueella, jota ympäröi etelässä Ruhr-, lännessä Rein- ja pohjoisessa Lippejoki. Ruhrin eteläpuolella on Bergisches Land. Ruhrin alueella asuu 5,3 miljoonaa ihmistä, ja se on osa suurempaa Rein–Ruhrin metropolialuetta, jolla asuu yli 12 miljoonaa asukasta.
Lännestä itään Ruhrin alueella ovat Duisburgin, Oberhausenin, Bottropin, Mülheim an der Ruhrin, Essenin, Gelsenkirchenin, Bochumin, Hernen, Hammin, Hagenin ja Dortmundin kaupungit. Lisäksi siihen kuuluvat Weselin, Recklinghausenin, Unnan ja Ennepe-Ruhrin piirit. Nämä ovat kasvaneet yhteen muodostaen ainutlaatuisen teollisuuskeskittymän, joka on Euroopan neljänneksi suurin kaupunkialue Moskovan, Suur-Lontoon, Pariisin ja mahdollisesti Istanbulin jälkeen. Ruhrin aluetta pidetään usein yhtenä kaupunkina, koska sen kaupunkien välissä ei juuri ole maaseutumaisia alueita.
Aluetta leimaa erityisesti toisen maailmansodan jälkeen sinne eri puolilta Pohjois-Afrikkaa suuntautunut maahanmuutto. Muita kuin Saksan kansalaisia asuu Ruhrin alueen eri osissa 9–16 prosenttia seudusta riippuen. Lisäksi maahanmuuttajataustaisia on aikuisista asukkaista 18–30 prosenttia alueesta riippuen ja alle 18-vuotiaista 36–45 prosenttia.
Historia.
Useat Ruhrin alueen kaupungit olivat suurimman osan historiastaan pelkkiä kyliä. Kasvu alkoi teollisen vallankumouksen ja hiilen ja teräksen tuotannon myötä. Kun hiilen menekki väheni 1960-luvulla, Ruhrin aluetta kohtasi rakennemuutoksen aika. Teollisuus erikoistui ja elinkeinorakenne muuttui vähitellen palvelualoja kohti ja korkeaan teknologiaan. Ilmansaasteet ja jokien saastuminen ovat sitä myötä jääneet menneisyyteen.
1800-luvulla Ruhrin alueelle muutti yli miljoona puolalaista Itä-Preussista ja Sleesiasta Ostflucht-nimellä tunnetussa muuttoaallossa. Lähes kaikki heidän jälkeläisensä puhuvat nykyään äidinkielenään saksaa, mutta puolalaiset sukunimet ovat yhä muistona muuttovirrasta. Vuonna 1900 Gelsenkirchenin asukkaista puolalaisia oli 13,1 prosenttia ja Bochumissa 9,1 prosenttia.
Kun Saksa ei ensimmäisen maailmansodan jälkeen pystynyt suorittamaan voittajien vaatimia sotakorvauksia, Ranska ja Belgia miehittivät Ruhrin alueen vuonna 1923 ja ottivat haltuunsa alueen kaivokset ja tuotantolaitokset. Miehitysjoukot poistuivat alueelta seuraavana vuonna.
Toisen maailmansodan aikana liittoutuneet pyrkivät motittamaan ja valtaamaan Ruhrin teollisuuskeskittymän. Tämä onnistui maaliskuun lopussa 1945 sodan loppuvaiheessa ja alueelle saarrettiin 300 000 Wehrmachtin sotilasta. Kylmän sodan aikana Ruhrin aluetta pidettiin Varsovan liiton ensisijaisena kohteena.
Ruhr

Ruhr on 230 kilometrin pituinen Reinin sivujoki Saksassa, Nordrhein-Westfalenin osavaltiossa. Joki lähtee Winterbergistä, Sauerlandista, ja laskee Reiniin Duisburgin kohdalla. Joen varrella sijaitsevat muun muassa Mülheim an der Ruhr, Essen, Bochum, Hagen ja Dortmund. Teollisen vallankumouksen myötä Ruhrin, Reinin ja Lippen väliselle Ruhrin alueelle kasvoi merkittävä ja tiiviisti asuttu teollisuuskeskittymä. Koko alueen isommasta konurbaatiosta käytetään nimitystä Rein–Ruhr.
Iskuri.net

Iskuri.net (ent. Livechat.fi, 0700 1 111 deitti, Digiviihde ja sitä ennen Sextv.fi) on televisiokanava, joka aloitti 1. toukokuuta 2004 nimellä Sextv.fi. Kanavan ohjelmisto koostuu suurimmaksi osaksi ulkomaalaisista ja suomalaisista pornoelokuvista. Kanava oli ilmainen syyskuuhun 2007 asti ja lähetykset ovat vastaanotettavissa maanpäällisessä digitaalitelevisioverkossa. Iskuri.net -kanavalla on myös oma teksti-TV. Iskuri.net näkyy antenniverkossa teräväpiirtoisena kanavapaikalla 18.
Digiviihde muuttui maksulliseksi ja samalla osaksi PlusTV-kanavapakettia 1. syyskuuta 2007, kun Suomi siirtyi maanpäällisessä verkossa digitaalisiin televisiolähetyksiin. Digiviihteen suunnitelmissa oli aloittaa 3D-lähetykset ennen vuodenvaihdetta 2011–2012.
Ohjelmisto.
Iskuri.net esittää aikuisviihde-elokuvia klo 00.00 alkaen, tämän jälkeen kanavalla jatkaa aamuyökolmeen asti Kuvalinko. Ulkomaalaisia elokuvia ei ole tekstitetty suomeksi.
Islannin tulivuoret

Islannissa on huomattavan suuri määrä toimivia tulivuoria sen erikoisten geologisten olosuhteiden vuoksi. Saarella on noin sata tulivuorta, jotka eivät ole purkautuneet tuhanteen vuoteen, ja noin 30–40 aktiivista tulivuorta jotka ovat purkautuneet viime vuosisatoina. Suurin osa tulivuorista sijaitsee Euroopan ja Pohjois-Amerikan mannerlaattojen saumakohdassa, joka kulkee saaren halki lounas-koillinen suunnassa. 
Islannin voimakas vulkaaninen aktiivisuus on seurausta saaren sijainnista sekä Atlantin keskiselänteellä että kuuman kohdan päällä.
Cotopaxi

Cotopaxi on Ecuadorin toiseksi korkein tulivuori (korkein on Chimborazo) ja yksi maailman korkeimmista aktiivisista tulivuorista – Ojos del Salado ja Llullaillaco ovat vielä korkeampia. Cotopaxi sijaitsee Cotopaxin maakunnassa noin 50 kilometriä pääkaupungista Quitosta etelään. Cotopaxi on yli 3 000 metriä korkeampi kuin sitä ympäröivä maasto. Vuori on juureltaan noin 23 kilometriä leveä. Sen kraatterin suuaukko on 700 metriä pitkä ja 500 metriä leveä, ja kraatterin syvyys on 366 metriä.
Purkaukset.
Vuoden 1738 jälkeen Cotopaxi on purkautunut yli 50 kertaa. Useat vuorta ympäröivät laaksot ovat syntyneet voimakkaiden mutavyöryjen seurauksena. Mutavyöryt muodostavat vakavan uhan paikallisille asukkaille. Latacungan kaupunki onkin tuhoutunut täydellisesti ainakin kahdesti historiansa aikana. Rajuimmat tunnetut purkaukset tapahtuivat vuosina 1744, 1768 ja 1877. Vuoden 1877 purkauksessa pyroklastiset pilvet laskeutuivat joka puolelta vuorta ja mutavyöryt matkasivat yli sadan kilometrin matkan Tyyneenmereen. 
Vuori purkautui myös vuosina 1903–1904 (Vei-indeksi 3). Sen jälkeen ennen vuotta 2015 siinä havaittiin vähäistä aktiivisuutta kymmenen kertaan (VEI 1-2). Havainto vuodelta 1942 (VEI 3) on epävarma.
Viimeksi Cotopaxi purkautui 14. elokuuta 2015, jolloin siitä alkoi nousta savupilviä ja tuhkaa kahdeksan kilometrin korkeuteen. Purkauksen vuoksi Ecuadoriin julistettiin poikkeustila.
Brandon Lee

Brandon Bruce Lee (李國豪, pinyin: Lǐ Guóháo) (1. helmikuuta 1965 Oakland, Kalifornia – 31. maaliskuuta 1993 Wilmington, Pohjois-Carolina) oli yhdysvaltalainen näyttelijä ja kungfu-tähti Bruce Leen poika. Hän kuoli 28-vuotiaana tapaturmaisesti kesken "Crow"-elokuvan kuvausten.
Nuoruus ja elokuvaura.
Brandon Lee syntyi 1. helmikuuta 1965 Oaklandissa, Kaliforniassa. Hänen isänsä oli amerikkalais-hongkongilainen kamppailulajien opettaja ja myöhempi kungfu-elokuvatähti Bruce Lee. Perhe asui Yhdysvaltain länsirannikon ohella jonkin aikaa myös Hongkongissa. Brandon oli kahdeksanvuotias, kun hänen isänsä kuoli sairauskohtaukseen.
Lee oli harjoittanut kungfua lapsesta asti ja jatkoi sitä isänsä kuoltuaankin. Hän kävi nuoruudessaan joitain amatööriotteluita.
Lee vaihtoi nuorena lukiosta toiseen ja opiskeli sen jälkeen yhden vuoden ajan näyttelemistä Emerson Collegessa Bostonissa. New Yorkiin muutettuaan hän näytteli teatterissa sekä kirjoitti tuottajille käsikirjoitusten tiivistelmiä.
Lee pyrki vakavaksi elokuvanäyttelijäksi, mutta esiintyi uransa alussa myös kungfu-elokuvissa. Hänen ensimmäinen elokuvaroolinsa oli televisioelokuvassa "Kung Fu: The Movie" (1986). Leen ensimmäinen teatterielokuva oli hongkongilainen "Legacy of Rage" (1986), jossa hän puhui hyvin osaamaansa kiinaa. Sitä seurasi lisää elokuvarooleja, kunnes Lee sai kuolleen rocktähden Eric Dravenin roolin James O’Barrin sarjakuvaan perustuvassa elokuvassa "Crow".
Kuolema.
"Crow" kuvattiin Carolco Studiosilla, Wilmingtonissa, Pohjois-Carolinassa vuonna 1993. Brandon Lee sai kuvauksissa tapaturmaisesti surmansa. Kuvaukset olivat loppuvaiheessa, ja oltiin kuvaamassa kohtausta, jossa Leen roolihahmo ammutaan. Koska paukkupatruunoita ei ollut löytynyt, rekvisitööri oli aikaa säästääkseen poistanut kuudesta oikeasta patruunasta luodit. Luoteja oli kuitenkin käytetty sen jälkeen tyhjien patruunoiden kanssa lähikuvissa kun asetta ladattiin, ja kaikkien huomaamatta yksi luodeista oli jäänyt aseen piippuun. Kun ampumakohtaus sitten kuvattiin 30. maaliskuuta 1993, patruunassa ollut ruuti sinkosi piippuun jääneen luodin Leen vatsaan. Hän menetti tajuntansa, menetti paljon verta ja kuoli sairaalassa leikkauksesta huolimatta kello yksi seuraavana aamuna.
Ruumiinavauksessa Leen ruumiista löydettiin .44 kaliiperin kokonainen luoti, vaikka studion antamassa selityksessä puhutaan luodin sirpaleesta. Kuolemaa seuranneessa tutkinnassa kuolema määriteltiin tapaturmaiseksi, eikä syytteitä nostettu. Leen äidin nostama siviilikanne sovittiin oikeussalin ulkopuolella. Leen kuoleman tallentanut filminauha tuhottiin ilman että sitä edes kehitettiin.
Leen oli ollut tarkoitus mennä naimisiin kihlattunsa Eliza Huttonin kanssa pian kuvausten jälkeen. Lee haudattiin isänsä viereen Seattleen 3. huhtikuuta 1993.
Lee ehti saada arvostusta lyhyellä urallaan, kun "Black Belt" -niminen arvostettu kamppailulajilehti valitsi hänet vuoden mieheksi 1993.
Nevi’im

Nevi'im (), "Profeetat", on toinen "Tanakhin", heprealaisen Raamatun, kolmesta pääosiosta.
Sisältö.
Nevi'im jaetaan perinteisesti kahteen osaan:
Juutalaisessa käytännössä Samuelin kirjat ja Kuningasten kirjat lasketaan molemmat yhdeksi kirjaksi (suomalaisissa laitoksissa nämä molemmat on jaettu kahdeksi kirjaksi). Lisäksi kaksitoista suhteellisen lyhyttä profeettakirjaa lasketaan yhdeksi kirjaksi; tätä lyhyiden kirjojen kokoelmaa kutsutaan nimellä "Trei Asar" tai "Kaksitoista pientä profeettaa". (Nimi viittaa kirjojen lyhyyteen, ei niiden tärkeyteen.) Juutalaisessa perinteessä Nevi'im sisältää siis kahdeksan kirjaa (Tanakhin 24:stä kirjasta).
Tambora

Tambora (Tomboro) on tulivuori Indonesiaan kuuluvalla Sumbawan saarella. Se muodostaa 60 kilometrin levyisen Sanggarin niemimaan. Tamboran purkausta vuonna 1815 pidetään modernin ajan rajuimpana tulivuorenpurkauksena.
Tulivuori oli neljän kilometrin korkuinen ennen kalderan muodostumista yli 43 000 vuotta sitten. Myöhäispleistoseenin aikana laavavirrat täyttivät varhaisen kalderan ja varhaisholoseenin aikana tapahtui räjähtäviä purkauksia. Vuoden 1815 purkaus sai aikaan kuusi kilometriä leveän ja 1 250 metriä syvän kalderan.
Vuoden 1815 purkaus.
Tamboran purkaus alkoi huhtikuussa 1815 ja jatkui heinäkuun puoleenväliin asti. Se tuhosi viljelymaita, tappoi arviolta 60 000 ihmistä ja aiheutti maailmanlaajuisia ilmastovaikutuksia. Toisen lähteen mukaan kuolleita oli 117 000.
Purkauksen aikana 100 km³ magmaa ja murentunutta kiveä sekä 400 miljoonaa tonnia rikkipitoista kaasua nousi 44 kilometrin korkeuteen ilmakehässä. Kaasut aiheuttivat maailmanlaajuista viilenemistä eli niin sanotun kesättömän vuoden 1816. Se puolestaan aiheutti tautiepidemioita ja sadonmenetysten takia maailmanlaajuisen ruokapulan. Uudessa-Englannissa kasvukausi lyheni sadalla päivällä, jolloin paljon maanviljelijöitä muutti länteen päin.
Rhode Islandin yliopiston tutkimusryhmä on löytänyt tuhkakerroksen alta jäänteitä Tamboran kuningaskunnasta. Tutkimusryhmään kuuluva professori Harald Sigursson sanoi, että kyseessä saattaa olla vastaava tapaus kuin Pompejin tuho Vesuviuksen purkauksen 79 yhteydessä.
Päärynä

Päärynä ("Pyrus communis") on hedelmäpuuna viljelty ruusukasvien (Rosaceae) heimoon kuuluva puu, joka on läheistä sukua omenapuille ("Malus"). Päärynäpuu eroaa omenapuista suippokärkisten lehtien, huiskilokukinnon, valkoisten kukkien, kokonaan erillisten vartaloiden ja latvapuoleltaan tyvipuolta turpeamman hedelmän kautta.
Päärynän hedelmä on syötävä. Hedelmä on kypsänä ruskeanvihreä, mehukas ja maultaan makea.
Alkuperä.
Päärynän kotimaa ja lajin kantamuodot ovat epävarmoja. Luultavasti se on risteytystulos muun muassa lajeista "Pyrus achras" (Keski-Aasia) ja "Pyrus persica" (Syyria ja Iran) sekä itämaisista lajeista "Pyrus cordata" ja "Pyrus elaeagnifolia". Yhdysvalloissa viljellään "Pyrus japonica" -lajista kehitettyjä lajikkeita. Päärynä kasvaa villinä toisinaan jo Etelä-Ruotsissa, mutta etelämpänä useinkin, joten on ollut mahdoton selvittää, onko laji alkuperäinen Euroopassa.
Kasvatus Suomessa.
Hedelmänviljelyn alkuaikoina on Suomeen tuotu myös päärynäpuiden taimia. Monet pakkastalvet ovat olleet kuitenkin tuhoisia omenapuuta aremmalle päärynäpuulle. Viljelys on levinnyt kaikkiin lauhkean ilmaston maihin; Suomessakin sitä kasvatetaan kotipuutarhoissa lähinnä Etelä-Suomessa, mutta kotipuutarhurit ovat saaneet kestävimmillä lajikkeilla hyviä tuloksia pohjoisempanakin. Päärynää viljellään ja lisätään kuten omenapuuta. Tärkeimmät loiset ja tuholaiset ovat hedelmärupi, päärynäpunkki ja kirsikkapistiäinen. Päärynän kasvupaikan tulee olla aurinkoinen, lämmin ja suojattu kylmiltä tuulilta. Parhaiten päärynä viihtyy syvämultaisessa, hiekkapitoisessa ja lämminpohjaisessa maassa. Se ei viihdy savimaassa. Varmimmin päärynän kasvatus onnistuu säleikköpuuna lämpimällä seinustalla.
Käyttö.
Päärynästä tehdään monenlaisia jälkiruokia paistamalla, keittämällä tai kuorruttamalla. Päärynää käytetään myös piirakoihin, kakkuihin, torttuihin ja pannukakkuihin. Päärynämehu sopii muun muassa sekoitettavaksi omenamehuun. Calvados-brandyyn voidaan käyttää päärynää.
Staind

Staind on yhdysvaltalainen vuonna 1993 perustettu rockyhtye, jonka musiikkityyli koostuu nu metalista, vaihtoehtorockista, grungetyyppisestä ja popvaikutteisesta kevyestä rockista. Yhtyeen musiikillisina vaikuttajina ovat muun muassa Tool, Korn, Pearl Jam, Rage Against the Machine ja Alice in Chains. Yhtyeen alkuaikojen tuotannossa vaikuttajina ovat olleet myös tunnetut metalliaktit Pantera ja Sepultura.
Staind nousi suosioon ensin Yhdysvalloissa toisen albuminsa "Dysfunctionin", erityisesti sen hittisinglen "Mudshovelin" myötä. Yhtyeen kansainväliseksi läpimurroksi muodostui useita radiohittejä sisältänyt kolmas albumi "Break the Cycle." 
Staind on julkaissut kuusi studioalbumia ja yhden kokoelmalevyn. Maailmanlaajuisesti yhtyeen levyjä on myyty 15 miljoonaa kappaletta. Tunnettuja kappaleita ovat muun muassa "Mudshovel", "It's Been Awhile", "Outside", "So Far Away", "Price to Play", "Right Here" ja "Believe".
Historia.
Laulaja Aaron Lewis ja kitaristi Mike Mushok perustivat Staindin vuonna 1993 Springfieldissä, Massachusettsissä. Staind nykyisellä kokoonpanollaan syntyi vuonna 1995. Heidän ensimmäinen albuminsa, "Tormented", julkaistiin syksyllä 1996. Staind tuli tunnetuksi seuraavan albuminsa, vuonna 1999 julkaistun "Dysfunction"in ansiosta, jonka nu metal -tyylinen kappale "Mudshovel" nousi suureksi hitiksi. Samana vuonna yhtye pääsi Limp Bizkit laulajan Fred Durstin kautta Kornin tunnetulla Family Values kiertueelle.
"Break The Cycle" -albumi julkaistiin 2001, jolla yhtye meni pois ns. nu metal vaikutteistaan hieman perusrockimpaan ilmaisuun. Albumin rauhallisista balladimaisista kappaleista "It's Been Awhile" ja "Outside" nousi suuria hittejä. "It's Been Awhile" oli yhtyeen ensimmäinen, joka nousi Yhdysvaltojen Modern Rock Tracks listan ykköseksi. Astetta raskaampi singlejulkaisu "For You" nousi myös pieneksi hitiksi. Muita singlejä olivat "Fade" ja "Epiphany", joista myös julkaistiin musiikkivideot.
Staindin seuraava albumi, "14 Shades of Grey", julkaistiin vuonna 2003. Se menestyi kaupallisesti huomattavasti huonommin kuin aikaisempi albumi. Kuitenkin albumin kappaleista "Price to Play" ja "So Far Away" kummatkin nousivat hiteiksi Yhdysvalloissa. Staindin viides albumi, "Chapter V", julkaistiin 9. elokuuta 2005, jolta hitiksi nousi ainoastaan kappale "Right Here". Vuonna 2006 yhtyeeltä julkaistiin ensimmäinen kokoelma "The Singles: 1996-2006", joka pani pakettiin yhtyeen senhetkisen uran tunnetuimpien singlejen a-puolet sekä vanhan kappaleen "Come Down" uuden version. Bonusraitoina albumilla olivat yhtyeen esiintymiseltä Hiro Ballroomissa.
Vuoden 2008 loppukesästä julkaistiin yhtyeen albumi "The Illusion of Progress", joka sijoittui Yhdysvaltojen Billboardin albumilistalle suoraan kolmannelle sijalle, jonka ensimmäinen single "Believe" nousi suureksi hitiksi yhtyeen kotimaassa.
Pankkikortti

Pankkikortti (myös käteiskortti tai debit-kortti) on muovista valmistettu maksukortti ja käteiseen verrattava maksuväline. Pankkikortilla voi tavallisesti maksaa ostoksia ja nostaa rahaa pankkiautomaatista. Maksu peritään kortinhaltijan tililtä useimmiten muutamassa päivässä.
Monissa maissa, mm. Suomessa, käytettiin aiemmin kansallisia pankkikortteja. Kansalliset kortit eivät yleensä kelvanneet ulkomailla.
Kansainväliset Visa ja Mastercard Debit-kortit ovat nyttemmin käytännössä korvanneet kansalliset kortit monissa maissa.
Visa Electron ja Maestro ovat kansainvälisiä reaaliaikavarmenteisia pankkikortteja eli ns. "online-kortteja". Niitä käytettäessä katevarmennus on pakollinen.
Veloitus ja katevarmennus.
Pankkikortti eroaa luottokortista siten, että pankkikorttiin ei sisälly maksuaikaa tai luottoa. Pankkikortilla tehdyt maksut peritään kortin omistajan pankkitililtä usein muutaman päivän viiveellä. Viiveen takia tilin ylitys on mahdollista, vaikka se ei ole korttiehtojen mukaan sallittua.
Tilin ylitys estyy, jos maksettaessa suoritetaan "katevarmennus". Siinä pankkitilin saldo tarkistetaan ja tililtä varataan ostosta vastaava rahasumma. Varsinainen veloitus voi tapahtua vasta myöhemmin. Katevarmennus on pakollinen ns. online-korteilla maksettaessa. Debit-korteilla katevarmennus on mahdollinen. Kansallisen pankkikortin kanssa maksettaessa varmennusta ei tavallisesti suoritettu.
Suomalaiset pankkikortit.
Kansallisten pankkikorttien käyttö aloitettiin Suomessa 1970-luvun loppupuolella. Kortit yleistyivät voimakkaasti 1980-luvulla.
Aluksi pankkikorteissa oli vain osto-ominaisuus. 1980-luvulla niihin lisättiin mahdollisuus nostaa seteleitä pankkiautomaateista. Aiemmin pankkikorteissa oli kortinhaltijan valokuva, mutta siitä luovuttiin.
Spektrometri

Spektrometri eli spektroskooppi on laite, jolla voidaan havaita ja tutkia esimerkiksi valon spektriä. Jos spektrometrissä on spektrin tallentava kamera, se on "spektrografi".
Kun jonkin kappaleen lähettämästä valosta aikaansaatua spektriä tutkitaan spektrometrillä,
siitä saadaan selville tietoja kappaleen kemiallisesta koostumuksesta ja joskus myös liiketiloista. Esimerkiksi tähden spektri voi kertoa sen lämpötilasta, pyörimisestä ja kemiallisesta koostumuksesta.
Spektri aikaansaadaan prismalla, hilalla tai interferometrillä. Hila on lasilevy, jossa on uurteita, jotka tuottavat spektrin. Se voi olla joko heijastava tai läpäisevä.
Spektrometri koostuu kollimaattorista, hajotusjärjestelmästä, mahdollisista objektiiveistä ja mittauselementeistä.
Nirvana

Nirvana (sanskr, "nirvāṇa"; paali: "nibbāna", ’sammuksiin puhallettu’) tarkoittaa buddhalaisen harjoituksen päämäärää eli valaistumista. Buddhalaisessa traditiossa nirvana nähdään yleensä seurauksena siitä, kun sammutetaan mielen ”kolmen tulta” tai ”kolmen myrkkyä”; takertuminen ("raga"), viha ("dvesha)" ja tietämättömyys ("avidyā)." Niiden lakkauttaminen johtaa vapautumiseen uudelleensyntymisestä. 
Buddhalaisessa traditiossa nirvana jaetaan kahteen eri osaan, elämän aikana saavutettavaan ja kuoleman jälkeiseen. Elämän aikana saavutettavassa nirvanassa fyysinen olemassaolo jatkuu, mutta mieli on vapaa kärsimyksestä. Buddhan kerrotaan olleen vapautuneisuuden tilassa seitsemän päivän ajan. Kuolemanjälkeinen nirvana, lopullinen nirvana ("parinirvana)," tapahtuu fyysisen kehon kuollessa.
Varhaisissa teksteissä nirvanalle laajalti käytetty synonyymi on "kuolematon" ( pali : "amata," sanskrit ": amrta" ) ja viittaa tilaan, jossa ei ole kuolemaa, koska ei ole myöskään syntymää eikä tulemista olemassaoloon. Buddalainen kaanon käyttää nirvanasta myös nimityksiä "ilman aikaa", "tahraton", "puhdas". 
Theravadassa Arhat (nirvanan saavuttaminen) on kaikkein korkein tavoite. Mahajanassa taas korkein saavutus on keskeyttää oma valaistumiseen siirtyminen ja asettaa muiden valaistuminen omaa valaistumista tärkeämmäksi, eli auttaa kaikki muut olennot valaistumiseen ja vasta sen jälkeen siirtyä sinne itse.
Mahajana-buddhalaisuuden keskeinen päälähtökohta on, että jokaisella olennolla on oma buddhaluonto eli potentiaali saavuttaa valaistuminen ja tulla Buddhaksi oikean harjoituksen myötä.
Qix

Qix (lausutaan ) on japanilaisen Taito-yhtiön kehittämä vuonna julkaistu kolikkopeli. Peli on käännetty useille alustoille 1980-luvun aikana ja 1990-luvun alussa. Kotitietokoneille on pelistä saatavilla monia ilmaiseksi levitettäviä versioita. Nykyäänkin on pelejä, jotka ovat saaneet vaikutteita Qix:stä kuten esimerkiksi Cubixx HD.
Pelaaminen.
Pelissä pelaaja ohjaa viivoja pitkin kulkevaa kursoria ja ideana on piirtää viivoja ja yhdistää ne jo olemassa oleviin pintoihin luoden kiinteitä alueita. Ideana on täyttää tietty prosenttiluku ruudusta, jotta pelaaja pääsee uuteen kenttään.
Qix on joukko sivuttain liikkuvia säteitä, jotka liikkuvat päättömästi edestakaisin ja joiden osuessa kursoriin tai keskeneräiseen viivaan pelaaja menettää "elämän". Tämän lisäksi pelaajaa kiusaavat säpinäotukset Sparxit, jotka kulkevat reunoja pitkin ja osuessaan tuhoavat pelaajan. Sparxien lukumäärä kasvaa sitä suuremmaksi, mitä kauemmin pelaajalla menee selvittää kenttä. 
Pelaaja ei myöskään saa aikailla tai muuten keskeneräistä viivaa pitkin voi lähteä kulkemaan kipinä, joka räjäyttää kursorin. Myös tietyn ajan päästä hitaat Sparxit muuttuvat hyökkääviksi Super Sparxeiksi.
Pelin vaikeutuessa tietyissä tasoissa kohtaa useamman Qixin. Pelaaja voi tehdä nopeaa työtä yhden tapaisella pinnalla, jolloin hän ansaitsee vähemmän pisteitä. Toisen tyyppistä pintaa luodessa pelaaja kerää helpommin enemmän pisteitä, mutta kursori liikkuu hitaammin.
Vastaanotto.
Mikrobitin Jukka Tapanimäki antoi pelin Game Boy -versiolle 77 pistettä sadasta.
Jorge Sampaio

Jorge Fernando Branco de Sampaio (, 18. syyskuuta 1939 Lissabon – 10. syyskuuta 2021) oli portugalilainen poliitikko ja maan presidentti 1996–2006. Hän liittyi vuonna 1974 neilikkavallankumouksen jälkeen sosiaaliseen vasemmistoliikkeeseen ja sosialistiseen puolueeseen 1976. Koulutukseltaan hän on lakimies, ja aloitti julkisen toimintansa puolustamalla mielipidevankeja. Hänet valittiin 1979 parlamenttiin ja vuonna 1989 Lissabonin pormestariksi.
Sampaio valittiin presidentiksi 14. tammikuuta 1996 hänen saatuaan 54 prosenttia äänistä. Vastaehdokas toisella kierroksella oli entinen pääministeri Anibal Cavaco Silva. Sampaio otti viran vastaan 9. maaliskuuta 1996. Presidenttinä Sampaio keskittyi sosiaalipolitiikkaan ja kulttuuriasioihin. Ulkopolitiikassa näkyvintä oli hänen toimintansa Itä-Timorin kysymyksen esilletuomiseksi Euroopan tasolla.
Aaron Lewis

Aaron Lewis (s. 13. huhtikuuta 1972) on yhdysvaltalainen rock-laulaja. Hän perusti yhdessä kitaristi Mike Mushokin kanssa vuonna 1993 nu metal -yhtyeen Staind.
Lewis on myös vieraillut Linkin Parkin Reanimation-levyllä. Lewis on kuuluisa laulujen kirjoittajana, ja on ollut ehdolla Grammy palkintoon kolmesti. Hänen harrastuksiaan on golf ja kalastus.